b'\n_START_ARTICLE_\nEnalapril\n_START_SECTION_\nRazvoj\n_START_PARAGRAPH_\nEnalapril se uporablja za zdravljenje povi\xc5\xa1anega krvnega tlaka in deluje na renin-angiotenzin-aldosteronski sistem. Squibb je razvil prvi inhibitor, kaptopril, vendar je ta imel negativne u\xc4\x8dinke, kot je kovinski okus (ki ga je povzro\xc4\x8dila tiolna skupina). Podjetje Merck & Co je razvilo enalapril kot konkuren\xc4\x8dni izdelek.\n_START_SECTION_\nEnalaprilat\n_START_PARAGRAPH_\nEnalaprilat, prvi dikarboksilatni zaviralec-ACE, je bil delno razvit zaradi slabosti kaptoprila. Tiolno skupino je nadomestila karboksilna skupina, kljub temu pa so za enako u\xc4\x8dinkovitost enalaprila morali uvesti \xc5\xa1e dodatne spremembe. Enalaprilat je posledi\xc4\x8dno imel druge pomankljivosti \xe2\x80\x93 zaradi nizke stopnje ionizacije ni bil primeren za peroralno aplikacijo(tablete), temve\xc4\x8d le za intravensko uporabo. To je uspelo premagati raziskovalcem v Merck & Co., ki so enalaprilat zaestrili z etanolom in nastal je enalapril. Enalapril je predzdravilo, ki se v organizmu z delovanjem esteraz presnovi do enalaprila. Najvi\xc5\xa1je koncentracije enalaprila v plazmi zaznamo 2 do 4 ure po peroralni aplikaciji. Izlo\xc4\x8danje je dvofazno, z za\xc4\x8detno fazo ledvi\xc4\x8dne filtracije (razpolovni \xc4\x8das izlo\xc4\x8danja je od 2 do 6 ur) in naknadno podalj\xc5\xa1ano fazo (razpolovni \xc4\x8das izlo\xc4\x8danja 36 ur). Okvara ledvic [zlasti raven kreatinina < 20 ml/min (< 1,2 L/h)] ima za posledico znatno kopi\xc4\x8denje enalaprilata in zahteva zmanj\xc5\xa1anje odmerka. Kopi\xc4\x8denje je verjetno vzrok za zmanj\xc5\xa1ano izlo\xc4\x8danje pri zdravih starej\xc5\xa1ih posameznikih in pri bolnikih s kombinacijo sladkorne bolezni, hipertenzije in sr\xc4\x8dnega popu\xc5\xa1\xc4\x8danja.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNajpogostej\xc5\xa1i ne\xc5\xbeeleni u\xc4\x8dinki so hipotenzija, vrtoglavica ob vstajanju (ortostatska hipotenzija) in suh ka\xc5\xa1elj.\n_START_SECTION_\nSinteza\n_START_PARAGRAPH_\nPatchett, A. A.; in Chronicles of Drug Discovery, Vol. 3; Lednicer, D., ed., ACS Books, Washington, DC, 1993, 125.\n_START_SECTION_\nFarmakodinamika\n_START_PARAGRAPH_\nEncim ACE je peptidil dipeptidaza, ki katalizira pretvorbo angiotenzina I v angiotenzin II, ta pa zvi\xc5\xa1uje krvni tlak. Enalapril se po absorpciji hidrolizira v enalaprilat, ki zavira ACE. Posledica zaviranja ACE je zmanj\xc5\xa1anje plazemske koncentracije angiotenzina II, kar vpliva na pove\xc4\x8danje plazemske reninske aktivnosti (zaradi odstranitve negativne povratne zveze pri spro\xc5\xa1\xc4\x8danju renina) in zmanj\xc5\xa1anje izlo\xc4\x8danja aldosterona. Angiotenzinska konvertaza je istovetna z encimom kinaza II, zato lahko enalapril zavira tudi razgrajevanje bradikinina, ki je mo\xc4\x8dan vazopresorni peptid.'